વજુભાઇ વાળાને કર્ણાટકના ગર્વનર બનાવવામા આવ્યા બાદ રાજકોટ પશ્ચિમની બેઠક ખાલી રહી હતી, જેના પર થયેલી પેટા ચૂંટણીમાં વિજય રૂપાણી ચૂંટાયા હતા. તેમનું નામ છેલ્લા કેટલાક સમયથી ચર્ચામાં જ હતું. બીજી તરફ કેબિનેટ મંત્રી ગણપત વસાવાને વિધાનસભાના અધ્યક્ષ બનાવવામાં આવતા કેબિનેટમાં આદીવાસી સમાજનું નેતૃત્વ નહીં હોવાથી મંગુભાઇ પટેલનો કેબિનેટમાં સમાવેશ કરવામાં આવ્યા છે. મંગુભાઇ પટેલે મંત્રી પદે શપથ ગ્રહણ કરતા પૂર્વે વિધાનસભાના ઉપાધ્યક્ષ પદેથી રાજીનામું આપ્યું હતું.